2001 m. Lietuvos šachmatų čempionatas

2001 m. Lietuvos šachmatų čempionatas – tai 68-asis Lietuvos vyrų ir 54-asis Lietuvos moterų šachmatų čempionatai.

 Lietuvos vyrų šachmatų čempionatas 

68-asis Lietuvos vyrų šachmatų čempionatas vyko  2001 m. gegužės 8 – gegužės 20 d. Kaune. Bertašius A. Lietuvos sporto žinynas. Vilnius: Lietuvos sporto informacijos centras, 2006. T.15. P. 316.

 Dalyviai 

Be atrankos žaisti vyrų čempionate turėjo teisę praėjusių metų čempionato 1-8 vietų laimėtojai: Viktorija Čmilytė, Darius Ruželė, Viktoras Gavrikovas, Aloyzas Kveinys, Vaidas Sakalauskas, Aidas Labuckas, Vytautas Šlapikas, Algimantas Butnorius bei jaunimo čempionato (iki 20 m.) nugalėtojas kaunietis Tomas Krivoūsas, aukščiausią Elo reitingą Lietuvoj turėjęs didmeistris vilnietis Eduardas Rozentalis.
Likusių žaidėjų išaiškinimui buvo surengtos čempionato pusfinalio varžybos, vykusios kovo mėn., Vilniuje, kartu su moterų čempionatu.
Jose žaidė 40 šachmatininkų tarp kurių buvo 5 tarptautiniai meistrai: Darius Zagorskis, Antanas Zapolskis, Gediminas Šarakauskas, Gintautas Piešina bei Virginijus Dambrauskas. Šachmatininkai varžėsi dėl keturių pirmųjų vietų, suteikiančių teisę dalyvauti Lietuvos vyrų šachmatų čempionato finale.

Pusfinalyje nugalėjo vilnietis D. Zagorskis, surinkęs 7,5 taško iš 9. 2-4 vietas pasidalijo: A. Zapolskis, R. Bastys bei Alius Mikėnas, surinkę po 6,5 taško. Po 6 taškus surinko G. Piešina ir G. Šarakauskas. Jie išsaugojo galimybę dalyvauti finale, jei kuris šachmatininkas atsisakytų jame varžytis.R. Burnšteinas. Šachmatų karūna vėl keliauja į Šiaulius // Respublika, 2001 m. kov 27 d., Nr.71.

Taip ir įvyko, kai varžybose atsisakė dalyvauti: praėjusių metų nugalėtoja moterų didmeistrė iš Šiaulių Viktorija Čmilytė, laikiusi abitūros egzaminus, trečiosios vietos laimėtojas didmeistris Viktoras Gavrikovas, pusfinalyje trečią vietą užėmęs bei teisę dalyvauti įgijęs Robertas Bastys, bei aukščiausią reitingą Lietuvoje tuo metu turėjęs Eduardas Rozentalis.R. Burnšteinas. Vyrų šachmatų čempionate V. Čmilytė nežais // Respublika, 2001 m. gegužės 9 d., Nr.107. Tad ir šeštasis pusfinalio dalyvis buvo pakviestas į finalą.

Tad į finalą susirinko 14 žaidėjų: aštuoni vilniečiai, trys kauniečiai ir po vieną iš Jonavos, Radviliškio ir Ukmergės. Iš 2000 m. čempionato prizininkų dalyvavo tik Darius Ruželė.

 Čempionato eiga 
Įpusėjus čempionatui, po 7 ratų pirmavo DM Šarūnas Šulskis, iškovojęs 5 pergales ir susitikimus su didmeistriais Dariumi Ružele ir Vidmantu Mališausku baigęs lygiosiomis. Jis turėjo 6 taškus ir įtikinamai pirmavo. Antrą trečia vietomis, surinkę po 5 taškus, dalijosi didmeistris Aloyzas Kveinys ir tarptautinis meistras Gediminas Šarakauskas. Ketvirtas buvo TM kaunietis Algimantas Butnorius. Kiek atsargiai pradėję čempionatą didmeistriai D. Ruželė ir V. Mališauskas dalijosi 5-6 vietas.R. Burnšteinas. Šachmatų čempionate pirmauja Š. Šulskis // Respublika, 2001 m. gegužės 16 d., Nr.113.

Aštuntame rate lyderis patyrė pralaimėjimą savo pagrindiniam konkurentui A. Kveiniui.

Tad po 9 ratų pirmavo, po 6,5 taško surinkę, trys varžybų dalyviai: aukščiausią tarp dalyvių reitingą turintis (2533) didmeistris vilnietis Aloyzas Kveinys ir kauniečiai DM kaunietis Šarūnas Šulskis bei TM Algimantas Butnorius. Šachmatai // Respublika, 2001 m. gegužės 17 d., Nr.114.

11 rate Š. Šulskis pralaimėjo Aliui Mikėnui iš Vilniaus. Po šios partijos ėmė pirmauti vilnietis Aloyzas Kveinys. Varžybų viduryje jis pasiekė keletą pergalių iš eilės ir likus dviem ratams turėjo 7,5 taško, o Š. Šulskis – 7. Tačiau 12-ame rate lyderiui nepavyko nugalėti TM Aido Labucko iš Jonavos, o Š. Šulskis įveikė varžybų veteraną TM Algimantą Butnorių, kuriam šis čempionatas jau buvo 30-tas, ir pasivijo vilnietį. Paskutines partijas abu didmeistriai baigė taikiai ir surinko po 9 taškus iš 13 galimų.

Pagal papildomus rodiklius Lietuvos čempionu buvo pripažintas Šarūnas Šulskis, o Aloyzui Kveiniui atiteko antroji vieta. Trečią – užėmė, įlgą laiką turnyrinės lentelės viduryje buvęs, DM Darius Ruželė – jis nuo nugalėtojų atsiliko pustaškiu.R. Burnšteinas. Šalies šachmatų čempionato karūna liko Kaune // Respublika, 2001 m. gegužės 21 d., Nr.117. Ketvirtas liko TM Gintautas Piešina, penktas – DM Vidmantas Mališauskas (abu po 8 tšk.).

 Lentelė 

+2001 m. Lietuvos šachmatų čempionatas.Vieta  DalyviaiMiestai 01  02 03040506070809101112 1314 TaškaiBergeris1 Šarūnas Šulskis 2530  0 ½ ½ ½ 1 1 1 1 ½ 1 1 1 0 9 56,252 Aloyzas Kveinys 2533 1  ½ ½ 1 ½ ½ ½ ½ ½ 1 ½ 1 1 9 54,253 Darius Ruželė 2550 ½ ½  ½ 1 ½ ½ ½ ½ ½ ½ 1 1 1 8,5 4 Vidmantas Mališauskas 2518 ½ ½ ½  0 1 ½ ½ ½ ½ ½ 1 1 1 8 465 Gintautas Piešina 2389 ½ 0 0 1  0 1 1 ½ ½ ½ 1 1 1 8 45,256 Vytautas Šlapikas 2389 0 ½ ½ 0 1  ½ 1 1 ½ ½ 0 1 1 7,5 44,757 Gediminas Šarakauskas 2403 0 ½ ½ ½ 0 ½  ½ ½ 1 ½ 1 1 1 7,5 40,508 Algimantas Butnorius 2435 0 ½ ½ ½ 0 0 ½  ½ 1 1 1 1 1 7,5 399 Darius Zagorskis 2467 0 ½ ½ ½ ½ 0 ½ ½  ½ ½ 1 1 1 7 10 Aidas Labuckas 2356 ½ ½ ½ ½ ½ ½ 0 0 ½  0 0 ½ 1 5 11 Vaidas Sakalauskas 2437 0 0 ½ ½ ½ ½ ½ 0 ½ 1  ½ 0 0 4,5 30,5012 Antanas Zapolskis 2420 0 ½ 0 0 0 1 0 0 0 1 ½  ½ 1 4,5 22,7513 Tomas Krivoūsas 2131 0 0 0 0 0 0 0 0 0 ½ 1 ½  1 3 14 Alius Mikėnas 2180 1 0 0 0 0 0 0 0 0 0 1 0 0  2 
2001 m. Lietuvos šachmatų čempionato partijos 

 Lietuvos moterų šachmatų čempionatas 

54-asis Lietuvos moterų šachmatų čempionatas vyko Vilniuje, 2000 m. kovo 17 – kovo 25 d.

Jame šveicariškąja sistema (9 ratai) žaidė 30 šachmatininkių. Bertašius A. Lietuvos sporto žinynas. Vilnius: Lietuvos sporto informacijos centras, 2006. T.15. P. 316. Čempionate netrūko jaunų ir labai jaunų šachmatininkių: Evelinai Šaulytei buvo 10 metų, Gabrielei Šaulytei 11-ka, o Deimantei Daulytei 12-ka. Visos jos šiaulietės. Iš stipriausiųjų žaidėjų nebuvo dvi pirmas praėjusiais metais užėmusių Viktorijos Čmilytės bei Ritos Varnienės.

 Moterų čempionato eiga 
Po penkių ratų į priekį išsiveržė dvi šachmatininkės: vilnietė Eglė Morkūnaitė ir šachmatų trenerė iš Šiaulių Renata Turauskienė. Po penkių ratų jos buvo praradusios po pustaškį. 4 taškus turėjo vilnietė Živilė Čiukšytė. Ketvirtoje vietoje netikėtai buvo atsidūrusi jaunoji šiaulietė Deimantė Daulytė (3,5 tšk.).R. Burnšteinas. Lietuvos šachmatininkių kovos įpusėjo // Respublika, 2001 m. kov 23 d., Nr.68.

Tačiau E. Morkūnaitė neišlaikė tokio greito tempo ir R. Turauskienė neišleido lyderės pozicijos iki varžybų pabaigos. Nugalėtoja surinko 8 taškus iš 9 galimų. Antroje vietoje likusi Eglė Morkūnaitė atsiliko tašku. Į trečią vietą pretendavo trys šachmatininkės, surinkusios po 6 taškus. Pagal papildomus rodiklius bronzos medalis atiteko vilnietei Daivai Batytei. Ketvirta liko Asta Dambravaitė iš Vilkaviškio, o penkta – Živilė Čiukšytė. Vienintelė dalyvavusi moterų tarptautinė meistrė (MTM) Dagnė Čiukšytė surinko 5, 5 taško ir užėmė 7-ąją vietą. 14-metė kaunietė Gabrielė Miščenkaitė (irgi 5,5 tšk) buvo 8-a. R. Burnšteinas. Šachmatų karūna vėl keliauja į Šiaulius // Respublika, 2001 m. kov 27 d., Nr.71.

 Lentelės 

VietaMiestaiDalyvės Taškai1.  Šiauliai Renata Turauskienė 8 (9)2.  Kaunas Eglė Morkūnaitė67 3.  Vilnius Daiva Batytė 64 Vilnius Živilė Čiukšytė6

Vieta MiestaiDalyvės Taškai 5.  Vilkaviškis Asta Dambravaitė66.  7. Panevėžys Dagnė Čiukšytė5,58.Kaunas  Gabrielė Miščenkaitė 5,5 R. Burnšteinas. Šachmatų karūna vėl keliauja į Šiaulius // Respublika, 2001 m. kov 27 d., Nr.71.

 Šaltiniai 

 Išorinės nuorodos 

Š. Šulskis - Lietuvos šachmatų čempionas.